APROBACIÓN DEFINITIVA DA ORDENANZA FISCAL REGULADORA DO IMPOSTO SOBRE BENS INMOBLES (IBI)
ADMINISTRACIÓN LOCAL — Municipal — Rosal, O (Ordenanzas e Regulamentos, 28/12/2023)

EXPEDIENTE: 1677/2023 ASUNTO: MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES (IBI) Por non terse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello tomado en sesión extraordinaria que tivo lugar o día 25/10/2023, sobre a modificación de ORDENANZA FISCAL REGULADORA DO IMPOSTO SOBRE BENS INMOBLES (IBI), cuxo texto consolidado se fai público como Anexo I en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio en o Boletín Oficial da Provincia, ante o Tribunal Superior de Xustiza de Galicia. No Rosal, A ALCALDESA, Asdo.: Ánxela Fernández Callís.1.— Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: 2.— A realización de feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble ás restantes modalidades no mesmo previstas.3.— Ós efectos deste imposto, terán a consideración de bens inmobles rústicos, urbanos e de características especiais os definidos como tales nas normas reguladoras do Catastro Inmobiliario.4.— No caso de que un mesmo inmoble se atope localizado en distintos termos municipais, entenderase, a efectos deste imposto, que pertence a cada un deles pola superficie que ocupe no respectivo termo municipal. Non están suxeitos a este imposto: Os seguintes bens inmobles propiedade do Concello do Rosal, enclavados dentro do termo municipal: Ademais dos bens inmobles do artigo 62.1 e 2 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, estarán exentos da cota do IBI os bens dos que sexan titulares os centros sanitarios de titularidade pública, sempre que estean directamente afectados ao cumprimento dos fins específicos dos referidos centros, e en concreto, o Centro de saúde do Rosal e a súa parcela con referencia catastral 3727301NG1432N0001KO, a nome do Servizo Galego de Saúde, sendo o uso do local principal Sanidade e Beneficencia, en base ao establecido no artigo 62.3 do RDL antes meritado.1.— Son suxeitos pasivos, a título de contribuíntes, as persoas naturais e xurídicas e as Entidades ás que se refire o artigo 35.4 da Lei 58/2003, de 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte quen deba satisfacer o maior canon.2.— O disposto no apartado anterior será de aplicación sen prexuízo da facultade do suxeito pasivo de repercuti-la carga tributaria soportada conforme ás normas de dereito común. O Concello do Rosal repercutirá a totalidade da cota líquida do imposto en quen, non reunindo a condición de suxeitos pasivos do mesmo, fagan uso mediante contraprestación dos seus bens demaniais ou patrimoniais. Así mesmo o substituto do contribuínte poderá repercutir sobre os demais concesionarios a parte da cota líquida que lles corresponda en proporción ós canons que deban satisfacer cada un deles.3.— Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto de ditos dereitos quedarán afectos ó pago da totalidade da cota tributaria, en réxime de responsabilidade subsidiaria, nos termos previstos na Lei Xeral Tributaria. A este efectos, os notarios solicitarán información e advertirán ós comparecentes sobre as débedas pendentes polo Imposto sobre Bens Inmobles asociadas ó inmoble que se transmite, sobre o prazo dentro do cal están obrigados os interesados a presentar declaración polo imposto, cando tal obriga subsista por non aportarse a referencia catastral do inmoble, conforme ó apartado 2 do artigo 43 do Texto Refundido da Lei do Catastro e outras normas tributarias, sobre a afección dos bens ó pago da cota tributaria e, asimesmo, sobre as responsabilidades en que incorran pola fata de presentación de declaracións, o non efectúalas en prazo ou a presentación de declaracións falsas, incompletas ou inexactas, conforme ó previsto no artigo 70 do Texto Refundido da Lei do Catastro Inmobiliario e outras normas tributarias.4.— Responden solidariamente da cota deste imposto, en proporción ás súas respectivas participacións, os copartícipes ou cotitulares das entidades a que se refire o artigo 35.4 da Lei 58/2003, de 17 de decembro, Xeral Tributaria, se figuran inscritos como tales no Catastro Inmobiliario. De non figuraren inscritos, a responsabilidade esixirase por partes iguais en todo caso.1.— Estarán exentos os seguintes inmobles: 2.— Así mesmo, previa solicitude, estarán exentos: 1.— Terán dereito a unha bonificación do 50% na cota íntegra do imposto, sempre que así se solicite polos interesados antes do inicio das obras, os inmobles que constituían o obxecto da actividade das empresas de urbanización, construción e promoción inmobiliaria tanto de obra nova como de rehabilitación, equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á terminación das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos.2.— Terán dereito a unha bonificación do 50% na cota íntegra do imposto, durante os tres períodos impositivos seguintes ó do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior á terminación dos tres períodos impositivos de duración da mesma e surtirá efectos, no seu caso, dende o período impositivo seguinte aquel en que se solicite.3.— Terán dereito a unha bonificación do 95% da cota íntegra, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, de 19 de decembro, sobre Réxime Fiscal das Cooperativas.1.— Terán dereito a unha bonificación do 50% na cota íntegra do imposto os bens inmobles de carácter residencial unifamiliar destinados ao uso de vivenda que instalaran sistemas para o aproveitamento térmico e/ou eléctrico da enerxía proveniente do sol. Será necesario, en todo caso, que os sistemas de aproveitamento térmico instalados dispoñan dunha superficie mínima de captación solar útil de 4 m2 por cada 100 m 2 de superficie construída e que os sistemas de aproveitamento eléctrico dispoñan dunha potencia instalada mínima de 5 Kw por cada 100 m2 de superficie construída. Estes requisitos non serán exixibles cando a superficie construída sexa inferior a 100 m2. A aplicación desta bonificación estará condicionada a que as instalacións para a produción de calor inclúan colectores que dispoñan da correspondente homologación pola Administración competente. Así mesmo, para a aplicación da mesma, será requisito imprescindible posuír o título xurídico habilitante de natureza urbanística que sexa exixible consonte a normativa que resulte de aplicación. Non se outorgará esta bonificación cando a instalación destes sistemas de aproveitamento da enerxía solar sexa obrigatoria ao teor da normativa que resulte de aplicación. O importe da bonificación total acumulada durante todo o período bonificado non poderá exceder do 20% do custo final (IVE incluído) da instalación. Esta bonificación terá carácter rogado e producirá efectos, no seu caso, desde o período impositivo seguinte a aquel en que se solicite, sempre que, previamente, reúna as condicións e se acredite o cumprimento dos requisitos esixidos para o seu outorgamento. Para beneficiarse da dita bonificación, o suxeito pasivo deberá presentar a seguinte documentación: A bonificación aplicarase durante os cinco períodos impositivos a contar desde o seguinte á finalización das obras e instalacións precisas para a posta en funcionamento dos mencionados sistemas para o aproveitamento térmico e eléctrico da enerxía proveniente do sol. O desfrute desta bonificación será incompatible co dereito a desfrutar doutras bonificacións establecidas na presente ordenanza no mesmo inmoble.1.— A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme ó disposto nas normas reguladoras do Catastro Inmobiliario.2.— A base liquidable deste imposto será o resultado de practicar na base impoñible a redución que legalmente se establece nos artigos 67 a 70 do Texto Refundido da Lei Reguladora de Facendas Locais.1.— A cota íntegra deste imposto será o resultado da aplicación á base liquidable dos tipos de gravame recollidos neste artigo.2.— O tipo de gravame para os bens inmobles urbanos será do 0,58%. 3.— O tipo de gravame para os bens inmobles rústicos será do 0,30%. 4.— O tipo de gravame para os bens inmobles de características especiais será do 0,6%. 5.— A cota líquida obterase minorando da cota íntegra o importe das bonificacións previstas no artigo 5 desta Ordenanza.1.— O imposto devindicarase o primeiro día do período impositivo.2.— O período impositivo coincide co ano natural.3.— Os feitos, actos e negocios que deban ser obxecto de declaración ou comunicación ante o Catastro Inmobiliario terán efectividade na devindicación deste imposto inmediatamente posterior ó momento no que se produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especias coincidirá coa prevista nas normas reguladoras do Catastro inmobiliario.1.— A liquidación e recadación, así como a revisión dos actos ditados en vía de xestión tributaria deste imposto, serán competencia exclusiva do Concello do Rosal, e comprenderán as funcións de recoñecemento e denegación de exencións e bonificacións, a realización das liquidacións conducentes á determinación das débedas tributarias, emisión dos documentos de cobro, resolución dos expedientes de devolución de ingresos indebidos, resolución dos recursos que se interpoñan contra ditos actos e actuacións para a asistencia e información ó contribuínte referidas ás materias comprendidas neste apartado.2.— O imposto xestiónase a partir da información contida no Padrón catastral e nos demais documentos expresivos das súas variacións elaborados ó efecto pola Dirección Xeral do Catastro. Dito padrón conterá a información relativa ós bens inmobles, separadamente para cada clase e será remitido ó Concello antes do 1 de marzo de cada ano.3.— Os datos contidos no Padrón catastral e nos demais documentos citados no apartado anterior deberán figurar nas listas cobratorias, documentos de ingreso e xustificantes de pagamento do imposto sobre Bens Inmobles.4.— Nos supostos nos que resulte acreditada, con posterioridade á emisión dos documentos á que se refire o apartado anterior, a non coincidencia do suxeito pasivo co titular catastral, as rectificacións que respecto a aquel poida acordar o Concello do Rosal a efectos da liquidación do imposto devindicado polo correspondente exercicio, serán comunicadas á Dirección Xeral do Catastro no forma en que por esta se determine.5.— As alteracións relativas ós bens inmobles susceptibles de inscrición catastral que teñan transcendencia a efectos deste imposto determinarán a obriga dos suxeitos pasivos de formaliza-las declaracións conducentes á súa inscrición no Catastro Inmobiliario, conforme o establecido nas súas normas reguladoras.1. Se a xestión, a inspección e a recadación do tributo foron delegadas total ou parcialmente na Deputación de Pontevedra, as normas contidas nos artigos anteriores serán aplicables ás actuacións que ten que realizar a Administración delegada, sempre que non contradigan o establecido na ordenanza fiscal xeral desta última, xa que nese caso, no que respecta á recadación e ás normas de eficiencia e economía, incluído o relativo a aportación de documentación polos interesados regulado no art.28 da Lei 39/2015, prevalecería o establecido na normativa específica do órgano de xestión tributaria.2. O órgano de xestión tributaria establecerá os circuítos administrativos máis adecuados para conseguir a colaboración das organizacións representativas dos suxeitos pasivos co fin de simplificar o cumprimento das obrigacións formais e materiais derivadas daquelas, ou os procedementos de liquidación e recadación.3. Todas as actuacións de xestión e recadación que leve a cabo o órgano de xestión tributaria axustaranse ao que prevé a normativa vixente e a súa ordenanza xeral de xestión, inspección e recadación, aplicable aos procesos de xestión dos ingresos locais, a titularidade dos cales corresponde aos municipios da provincia de Pontevedra que delegaron as súas facultades na Deputación. En todo o relativo a Infraccións tributarias e ás súas cualificacións, así como ás sancións que correspondan, estarase ó disposto na Lei Xeral Tributaria e restante normativa de aplicación. No non previsto nesta ordenanza, rexerase polo establecido na lexislación tributaria vixente que resulte de aplicación. A presente modificación entrará en vigor o día seguinte da súa publicación no Boletín Oficial da Provincia e comezará a aplicarse o 1 de xaneiro de 2024 permanecendo en vigor en tanto non se acorde a súa modificación ou derrogación expresas.